ଜଳଧର ସ୍ୱାଇଁ

**ଜଳଧର ସ୍ୱାଇଁ** (୩୦ ନଭେମ୍ବର ୧୯୫୦) ଜଣେ ଭାରତୀୟ ଓଡ଼ିଆ କବି ଓ ସମାଲୋଚକ । ସେ ଓଡ଼ିଆ ସାହିତ୍ୟରେ *ଜହ୍ନ ଓ ଅରଣ୍ୟର କବି* ଭାବେ ଜଣାଶୁଣା । ସେ କୋରାପୁଟ ଜିଲ୍ଲାର ବିଭିନ୍ନ ବିଭବ ସଂପର୍କରେ ଏକାଧିକ ପୁସ୍ତକ ପ୍ରଣୟନ କରିଛନ୍ତି । 

## ସଂକ୍ଷିପ୍ତ ଜୀବନୀ 
ସ୍ନାତକ, ଶିକ୍ଷକ ପ୍ରଶିକ୍ଷଣ ପ୍ରାପ୍ତ ଜଳଧରଙ୍କ ଜନ୍ମ ଜଗତସିଂହପୁର ଜିଲ୍ଲାର ବାଲିକୁଦା ବ୍ଲକ୍ ଅନ୍ତର୍ଗତ ବଡ଼କଣ ଗ୍ରାମରେ । ତାଙ୍କ ପିତାଙ୍କ ନାମ ହେଲା ରତ୍ନାକର ସ୍ୱାଇଁ ଓ ମାତା ହେଲେ ସୁଭଦ୍ରା ଦେବୀ । କବି, ଗାଳ୍ପିକ, ସମାଲୋଚକ ଓ ସାହିତ୍ୟ ସଂଗଠକ ଭାବେ ସୁପରିଚିତ ଜଳଧର ଉପାନ୍ତ ଅଞ୍ଚଳ କୋରାପୁଟ ଜିଲ୍ଲାରେ ଓଡ଼ିଆ ଭାଷା ସାହିତ୍ୟର ଜଣେ ଜାଗ୍ରତ ପ୍ରହରୀ । ବିଗତ ଅର୍ଦ୍ଧ ଶତାବ୍ଦୀରୁ ଅଧିକ ସମୟ ଧରି ଓଡ଼ିଆ କବିତା, ଗଳ୍ପ, ପ୍ରବନ୍ଧ, ଆଲୋଚନା ଓ ଶିଶୁ ସାହିତ୍ୟ କ୍ଷେତ୍ରରେ ଅବାରିତ ଲେଖନୀ ଚାଳନା କରି ଆସୁଥିବା ଜଳଧର କୋରାପୁଟରେ ସ୍ଥାପନ କରିଛନ୍ତି 'ସତ୍ତା ସାହିତ୍ୟ ସଂସଦ' । ୧୯୭୧ରୁ କୋରାପୁଟକୁ ନିଜ କର୍ମଭୂମି ଭାବେ ବାଛି ନେଇଥିବା କବି ଜଳଧର ଅଶି ପରବର୍ତ୍ତୀ ଓଡ଼ିଆ କବିତାର ଜଣେ ପ୍ରମୁଖ ସ୍ୱର । ୧୯୮୩ରୁ ବାର୍ତ୍ତାଊର୍ମୀ ସାହିତ୍ୟ ପତ୍ରିକାର ସହ-ସଂପାଦକ ରହିବା ସହ ତ୍ରିବେଣୀ ସାହିତ୍ୟ ସଂସ୍କୃତି ପରିଷଦର ପ୍ରତିଷ୍ଠାତା ଥିଲେ ।

## ରଚନାବଳୀ 
### କବିତା 
* *ଜହ୍ନର ସହର* (୧୯୮୫)
* *ପ୍ରଶ୍ନର ବୃତ୍ତରେ ମତ୍ସ୍ୟଗନ୍ଧା* (୧୯୮୮)
* *ଉଜୁଡ଼ା ପ୍ରୀତିର ସଜଡ଼ା ଗୀତ* (୧୯୯୩)
* *ବିଷକନ୍ୟାର ବାର୍ତ୍ତାରେ ଋତୁ ଅଋତୁର ଗୀତ* (୧୯୯୪)
* *ଏକଲା ମଣିଷର ଗୀତ* (୧୯୯୬)
* *ପ୍ରୀତିପର୍ଣ୍ଣା* (୨୦୧୧)
* *ବିଭୋର ଶ୍ରାବଣ ଭିନ୍ନ ଉତ୍ତରଣ* (୨୦୧୨)
* *ଇପସିତ ପୃଥିବୀ* (୨୦୧୮)
* *ନିଜ ଗୀତ* (୨୦୧୯)
* *ନିଃସଙ୍ଗ ସକାଳ* (୨୦୧୯)
* *ଶବ୍ଦ ଶର୍ବରୀ* (୨୦୨୦)
* *ନୀଳ ନିର୍ମାଲ୍ୟ* (୨୦୨୧)
* *ଭିନ୍ନ ଭଗ୍ନାଂଶ* (୨୦୨୪)

### ପ୍ରବନ୍ଧ ଓ ଆଲୋଚନା 
* *କିମ୍ବଦନ୍ତୀରେ ଅବିଭକ୍ତ କୋରାପୁଟ ଜିଲ୍ଲା ନଦୀନାଳ ଓ ତାର ପ୍ରାଚୀନତା* (୧୯୯୫)
* *ଇତିହାସର ପଟ୍ଟଭୂମିରେ କିମ୍ବଦନ୍ତୀର କୋରାପୁଟ* (୧୯୯୬, ୧ମ ଭାଗ)
* *ଇତିହାସର ପଟ୍ଟଭୂମିରେ କିମ୍ବଦନ୍ତୀର କୋରାପୁଟ* (୨୦୦୪, ୨ୟ ଭାଗ)
* *କୋରାପୁଟର ଗାନ୍ଧୀ ରାଧାକୃଷ୍ଣ ବିଶ୍ୱାସରାୟ* (୨୦୦୬)
* *କୋରାପୁଟର ଲୋକ କଥାରେ ସୃଷ୍ଟି, ସ୍ଥିତି, ପ୍ରଳୟ* (୨୦୦୬)
* *କୋରାପୁଟର ଲୋକବୋଲି* (୨୦୦୬)
* *କୋରାପୁଟର ଲୋକଗୀତ ଓ ଲୋକଜୀବନ* (୨୦୦୯)
* *କୋରାପୁଟର ସାଂସ୍କୃତିକ ଧାରା* (୨୦୧୨)
* *ଓଡ଼ିଆ ଜାତିର ସ୍ମୃତିରେ ଓ କୃତିରେ ଓଡ଼ିଆ ସାହିତ୍ୟ* (୨୦୧୭)

### ଶିଶୁ ସାହିତ୍ୟ 
* *ଶିଶୁ ସୁମନ* (କବିତା, ୧୯୮୦)
* *ପରୀ ଓ ପରିବେଶ କଥା* (ଗଳ୍ପ, ୧୯୯୯)
* *କୋରାପୁଟ ପରିଚୟ* (ସାଧାରଣ ଜ୍ଞାନ, ୨୦୦୦)

### ଗଳ୍ପ 
* *ନିଃସଙ୍ଗ ସକାଳ* ୨୦୧୯

## ସମ୍ମାନ ଓ ପୁରସ୍କାର 
* ଆଦିବାସୀ ଭଷା ସଂସ୍କୃତି ଏକାଡେମୀ ସମ୍ମାନ - ୨୦୦୪ (ଓଡ଼ିଶା ସରକାରଙ୍କ ଆଦିବାସୀ ହରିଜନ ଉନ୍ନୟନ ବିଭାଗ)
* ସୁଭଦ୍ରା କୁମାରୀ ଚୌହାନ ଜନ୍ମ ଶତାବ୍ଦୀ ସମ୍ମାନ - ୨୦୦୪ (ପାନିପଥ, ହରିୟାନା)
* ଭାରତ ପ୍ରତିଭା ଜାତୀୟ ସମ୍ମାନ - ୨୦୦୭(ପେଙ୍ଗୁଇନ ପବ୍ଲିକେଶନ, ନୂଆଦିଲ୍ଲୀ, ଭାରତ)
* ଜାତୀୟ ପ୍ରଗତି ଅଭିଯାନ ସମ୍ମାନ - ୨୦୧୦(କଲିକତା, ପଶ୍ଚିମବଙ୍ଗ, ଭାରତ)
* ଜିଲ୍ଲା ପ୍ରଶାସନ ଉତ୍କଳ ଦିବସ ସମ୍ମାନ - ୨୦୧୨ (କୋରାପୁଟ, ଓଡ଼ିଶା)
* ରାଷ୍ଟ୍ରୀୟ ଜୁଏଲ ସମ୍ମାନ - ୨୦୦୭ (ଫ୍ରେଣ୍ଡସିପ ଫୋରମ୍ ଅଫ୍ ଇଣ୍ଡିଆ, ନୂଆଦିଲ୍ଲୀ)
* ରାଜ୍ୟ ସଂସ୍କୃତି କଳା ଗବେଷଣା ପରିଷଦ ସମ୍ମାନ - ୨୦୦୭ (କଟକ)
* ସୁଲେଖା ରଜତ ଜୟନ୍ତୀ ସମ୍ମାନ - ୨୦୦୫ (ସୁଲେଖା ସାହିତ୍ୟ ସଂସ୍କୃତି ପରିଷଦ, ପୁରୀ)
* ଶରଧା ସମ୍ମାନ - ୨୦୦୫ (ଭକ୍ତକବି ସ୍ମୃତି ସଂସଦ, ଭୁବନେଶ୍ୱର)
* ଫଲଗୁ ସମ୍ମାନ - ୧୯୯୦ (ଫଲଗୁ ସାହିତ୍ୟ ସଂସଦ, ବ୍ରହ୍ମ୍ପୁର, ଗଞ୍ଜାମ)
* ବିଶେଷ ଖବର ସମ୍ମାନ - ୧୯୯୨ (ଭଦ୍ରକ)
* ମୟୂରୀ ସମ୍ମାନ - ୧୯୯୩ (ମୟୂରୀ ପ୍ରକାଶନ, ବଲାଙ୍ଗୀର)
* ବନଜ୍ୟୋତ୍ସ୍ନା ସମ୍ମାନ - ୧୯୯୪ (ଫୁଲବାଣୀ)
* ସାହିତ୍ୟ ଶ୍ୱେତପଦ୍ମା ସମ୍ମାନ - ୧୯୯୫ (ପାରଳାଖେମଣ୍ଡି, ଗଜପତି)
* ପ୍ରଗତି ସାହିତ୍ୟ ସମ୍ମାନ - ୧୯୯୬  (ପ୍ରଗତି ସାହିତ୍ୟ ସଂସଦ, ଜଗତସିଂହପୁର)
* ଗଦାଧର ସାହିତ୍ୟ ସମ୍ମାନ - ୧୯୯୭  (କୋମନା, ନୂଆପଡ଼ା)
* ଯାଜପୁର ଏକ୍ସପ୍ରେସ ସମ୍ମାନ - ୨୦୦୪ (ବରୀ, ଯାଜପୁର)
* ଦକ୍ଷିଣ ଓଡ଼ିଶା ସାହିତ୍ୟ ସମ୍ମାନ - ୨୦୦୪ (ପୁରୁଷୋତ୍ତମପୁର, ଗଞ୍ଜାମ)
* ସୃଷ୍ଟି ଓ ସ୍ରଷ୍ଟା ସମ୍ମାନ - ୧୯୯୬ (ଉମରକୋଟ, ନବରଙ୍ଗପୁର)
* ସାହିତ୍ୟ ଗୌରବ ଉପାଧି - ୧୯୯୭ (ସାହିତ୍ୟ କୋଠୀ, ଭଞ୍ଜନଗର, ଗଞ୍ଜାମ)
* ବନପ୍ରଭା ସାହିତ୍ୟ ସମ୍ମାନ - ୨୦୦୭ (ସୁନାବେଡା, କୋରାପୁଟ)
* ବର୍ଷା ସମ୍ମାନ - ୨୦୦୬ (ଦାମନଯୋଡ଼ି, କୋରାପୁଟ)
* କ୍ୟାପଟେନ ଉପେନ୍ଦ୍ର କୁମାର ସ୍ମୃତି ସମ୍ମାନ - ୨୦୦୬ (ଝାରପଡ଼ା, ରଣପୁର, ନୟାଗଡ଼)
* ଗଣେଶ ପ୍ରସାଦ ସ୍ମୃତି ସମ୍ମାନ - ୨୦୧୧ (ନିର୍ବାଣ ସାହିତ୍ୟ ପରିଷଦ, ଜୟପୁର, କୋରାପୁଟ)
* ସୁବର୍ଣ୍ଣ ଜୟନ୍ତୀ ସମ୍ମାନ - ୨୦୧୩ (ନବ ଜାଗରଣ ସାହିତ୍ୟ ସଂସଦ, ନବରଙ୍ଗପୁର)
* ଅଳକା ପୁରସ୍କାର - ୨୦୧୪ (ଜଗତସିଂହପୁର ସାହିତ୍ୟ ପରିଷଦ, ଜଗତସିଂହପୁର)
* ପରବ ସମ୍ମାନ - ୨୦୧୫ (ଜିଲ୍ଲା ମହୋତ୍ସବ ପରବ, କୋରାପୁଟ)
* ସୁନ୍ଦରଗଡ଼ ଜିଲ୍ଲା ଲେଖକ ସାମ୍ମୁଖ୍ୟ ସମ୍ମାନ - ୨୦୧୭ (ରାଉରକେଲା)
* ୨ୟ କୋରାପୁଟ ସାହିତ୍ୟ ଉତ୍ସବ ସମ୍ମାନ - ୨୦୧୯ (କୋରାପୁଟ)
* ଜୟପୁର ସାହିତ୍ୟ ସମ୍ମାନ - ୨୦୧୬ (ଜୟପୁର, କୋରାପୁଟ)
* ପ୍ରିୟପତ୍ର ସମ୍ମାନ - ୨୦୧୩ (ପ୍ରିୟପତ୍ର ପରିବାର, ପୁରୀ)

## ଆଧାର 
ଶ୍ରେଣୀ:୧୯୫୦ ଜନ୍ମ
ଶ୍ରେଣୀ:ଓଡ଼ିଆ କବି
ଶ୍ରେଣୀ:ଜଗତସିଂହପୁର ଜିଲ୍ଲାର ଲୋକ
ଶ୍ରେଣୀ:କୋରାପୁଟ ଜିଲ୍ଲାର ଲୋକ